**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 47. sjednice Upravnog vijeća**

**Doma zdravlja Karlovac, održane dana**

**30. studenog 2021. godine**

**Karlovac, studeni 2021.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-2180/2-21**

**Karlovac, 30. studeni 2021. godine**

**Z A P I S N I K**

s **47. sjednice** Upravnog vijeća Doma zdravlja Karlovac, održane dana 30. studenog 2021. godine s početkom u 9,40 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-231/18 od 31. siječnja 2018. godine, zbog hitnosti za usvajanjem Izvješća o financijskom poslovanju Doma zdravlja Karlovac, a sukladno epidemiološkoj situaciji vezano uz epidemiju bolesti COVID-19.

Poziv s materijalima za 47. sjednicu Upravnog vijeća Doma zdravlja Karlovac dostavljen je članovima Upravnog vijeća dana 24. studenog 2021. godine putem dostavljača (Dostavnica Br. 12-2180/21) i 25. studenog 2021. g. putem e-pošte.

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Anita Lukačić, struč. spec. oec., zamjenica predsjednika, Sanja Brleković, dr. med. spec., član, Oliver Budimir, struč. spec. ing. sec., član te Blaženka Andrijašević, ekon. tehničar, član, kontaktirani su dana 30. studeng 2021. godine telefonskim putem i odazvali su se pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika sa 45. i 46. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec listopad 2021. godine

1. Usvajanje III. Izmjena i dopuna Plana nabave Doma zdravlja Karlovac za 2021. godinu
2. Donošenje Financijskog plana Doma zdravlja Karlovac za 2022. godinu s projekcijama za 2023. i 2024. godinu
3. Usvajanje Obrazloženja Financijskog plana Doma zdravlja Karlovac za 2022. godinu s projekcijama za 2023. i 2024. godinu
4. Usvajanje Plana nabave Doma zdravlja Karlovac za 2022. godinu
5. Donošenje Pravilnika o izmjenama i dopunama Pravilnika o unutarnjem ustroju i sistematizaciji radnih mjesta Doma zdravlja Karlovac
6. Utvrđivanje potreba zapošljavanja
7. Donošenje Odluke o prodaji službenog vozila
8. Donošenje Odluke o prihvatu donacije
9. Različito

Predloženi Dnevni red je jednoglasno s pet glasova ZA usvojen.

**Točka 1.**

Zapisnici sa 45. i 46. sjednice Upravnog vijeća Doma zdravlja Karlovac dostavljeni su članovima Upravnog vijeća u privitku Poziva za 47. sjednicu, te je Upravno vijeće bez primjedbi, temeljem članka 22. Poslovnika o radu jednoglasno s pet glasova ZA donijelo slijedeću

O D L U K U

Članak 1.

Usvaja se Zapisnik sa 45. sjednice Upravnog vijeća Doma zdravlja Karlovac održane dana 27. listopada 2021. godine i Zapisnik sa 46. sjednice Upravnog vijeća Doma zdravlja Karlovac održane dana 15. studenog 2021. godine.

Članak 2.

Ova Odluka stupa na snagu danom donošenja.

 **Točka 2.**

Na temelju pisanih materijala dostavljenih u prilogu Poziva za 47. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec listopad 2021. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Na temelju prijedloga III. Izmjena i dopuna Plana nabave Doma zdravlja Karlovac za 2021. godinu dostavljenih u prilogu Poziva za 47. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvajaju se III. Izmjene i dopune Plana nabave Doma zdravlja Karlovac za 2021. godinu, koje se nalaze u privitku ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Na temelju prijedloga Financijskog plana Doma zdravlja Karlovac za 2022. godinu s projekcijama za 2023. i 2024. godinu dostavljenog u prilogu Poziva za 47. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

 Članak 1.

Donosi se Financijski plan Doma zdravlja Karlovac za 2022. godinu s projekcijama za 2023. i 2024. godinu, koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

Na temelju pisanih materijala dostavljenih u prilogu Poziva za 47. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

 Članak 1.

Usvaja se Obrazloženje Financijskog plana Doma zdravlja Karlovac za 2022. godinu s projekcijama za 2023. i 2024. godinu.

Članak 2.

Ova Odluka stupa na snagu danom donošenja.

**Točka 6.**

Na temelju dostavljenog prijedloga Plana nabave Doma zdravlja Karlovac za 2022. godinu u prilogu Poziva za 47. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Plan nabave Doma zdravlja Karlovac za 2022. godinu, koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 7.**

Na temelju prijedloga Pravilnika o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac za koji je sukladno čl. 150. Zakona o radu (NN br. 93/14, 127/17 i 98/19) provedeno savjetovanje s Radničkim vijećem Doma zdravlja, u okviru kojih se predlažu izmjene koje se odnose na povećanje broja izvršitelja s 15 na 18 u organizacijskoj jedinici 3. Ostale zdravstvene djelatnosti, u točki 3.2. Djelatnost opće/obiteljske medicine, radi preuzimanja ordinacije opće/obiteljske medicine gđe Marine Vlahović-Podrebarac, dr. med., od 1.1.2022. radi odlaska imenovane u mirovinu te daljnjih preuzimanja ordinacija opće/obiteljske medicine liječnika koji odlaze u mirovinu, Upravno vijeće je temeljem čl. 19. i 42. Statuta jednoglasno s pet glasova ZA donijelo sljedeću

O D L U K U

Članak 1.

Donosi se Pravilnik o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac, koji se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 8.**

Na temelju pisanih materijala dostavljenih u prilogu Poziva za 47. sjednicu Upravnog vijeća, zbog osiguravanja dostupnosti i kontinuiteta zdravstvene zaštite pacijenata, Upravno vijeće je temeljem čl. 19. Statuta jednoglasno s pet glasova ZA donijelo sljedeće odluke:

O D L U K A

Članak 1.

Utvrđuje se potreba zapošljavanja:

1. Doktora medicine specijalista opće/obiteljske medicine ili doktora medicine, dva izvršitelja/ice na neodređeno vrijeme.

2. Medicinske sestre/tehničara, za rad u ordinaciji opće obiteljske medicine, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

O b r a z l o ž e n j e

Dom zdravlja Karlovac zaprimio je 22.11.2021. godine Obavijest o prestanku rada ordinacije opće/obiteljske medicine gđe Marine Vlahović-Podrebarac, dr. med., s danom 31.12.2021. godine radi odlaska imenovane u mirovinu. Dom zdravlja Karlovac ima namjeru preuzeti zdravstvenu skrb pacijenata navedene ordinacije sukladno čl. 1. Odluke o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN br. 22/2020), jer je poslovni prostor u kojem obavlja djelatnost Ordinacija opće/obiteljske medicine Marine Vlahović-Podrebarac, dr. med., vlasništvo Doma zdravlja Karlovac, a sukladno Suglasnosti Karlovačke županije o preuzimanju skrbi o osiguranicima navedene ordinacije izdanoj 24. studenog 2021. godine, Klasa: 500-01/21-02/111, URBROJ: 2133/1-03/04-21-01.

Slijedom navedenog nužno je zapošljavanje doktora medicine specijalista opće/obiteljske medicine ili doktora medicine, jednog izvršitelja/ice na neodređeno vrijeme i medicinske sestre/tehničara jednog izvršitelja/ice na neodređeno vrijeme. za rad u ordinaciji opće obiteljske medicine na adresi Gaje Petrovića 2, Karlovac.

Dom zdravlja Karlovac zaprimio je 17.11.2021. godine Zahtjev za redovitim otkazom Ugovora o radu gđe Marine Ćosić, dr. med., zaposlene na neodređeno vrijeme u Domu zdravlja Karlovac u ordinaciji opće/obiteljske medicine na adresi Krnjak 5, Krnjak, zbog zasnivanja radnog odnosa u drugoj ustanovi radi specijalističkog usavršavanja.

Slijedom navedenog nužno je zapošljavanje doktora medicine specijalista opće/obiteljske medicine ili doktora medicine, jednog izvršitelja/ice na neodređeno vrijeme za rad u ordinaciji opće/obiteljske medicine na adresi Krnjak 5, Krnjak.

O D L U K A

Članak 1.

Utvrđuje se potreba zapošljavanja:

1. Doktora medicine specijalista opće/obiteljske medicine ili doktora medicine, jednog izvršitelja/ice na određeno vrijeme do povratka privremeno odsutne radnice.

Članak 2.

Ova Odluka stupa na snagu danom donošenja.

O b r a z l o ž e n j e

Martina Beljan, dr. med. spec., zaposlena na neodređeno vrijeme u Domu zdravlja Karlovac u ordinaciji opće/obiteljske medicine na adresi Domjanićeva 19, Karlovac, radi korištenja godišnjeg odmora i komplikacija u trudnoći je privremeno odsutna s rada.

Slijedom navedenog, potrebno je zapošljavanje doktora medicine specijalista opće/obiteljske medicine ili doktora medicine, jednog izvršitelja/ice na određeno vrijeme do povratka privremeno odsutne radnice.

O D L U K A

Članak 1.

Utvrđuje se potreba zapošljavanja:

1. Medicinske sestre/tehničara, jednog izvršitelja/ice u djelatnosti zdravstvene zaštite predškolske djece na neodređeno vrijeme.

Članak 2.

Ova Odluka stupa na snagu danom donošenja.

O b r a z l o ž e n j e

Dom zdravlja Karlovac je 22. svibnja 2015. godine uputio na specijalističko usavršavanje iz pedijatrije Maju Fiolić, dr. med, koja će se na rad u Dom zdravlja vratiti nakon polaganja specijalističkog ispita 14. prosinca 2021. godine. Dom zdravlja Karlovac ima namjeru preuzeti zdravstvenu skrb predškolske djece Pedijatrijske ordinacije Vladimir Franković, dr. med. spec. pedijatar, od 1. siječnja 2022. godine, nakon odlaska imenovanog u mirovinu, s sukladno Suglasnosti Karlovačke županije o preuzimanju skrbi o osiguranicima navedene ordinacije izdanoj 24. studenog 2021. godine, Klasa: 500-01/21-02/112, URBROJ: 2133/1-03/04-21-01.

Za rad u timu ordinacije zdravstvene zaštite predškolske djece na adresi Dr. V. Mačeka 48, Karlovac, potrebno je zapošljavanje medicinske sestre/tehničara, jednog izvršitelja/ice na neodređeno vrijeme.

Slijedom navedenog odlučeno je kao u izreci Odluke.

**Točka 9.**

Službeno vozilo Fiat Panda 1.2. Easy, god. proizvodnje 2014., broj šasije: ZFA31200003375790, prijeđeno 43491 km, koje je koristila patronažna služba oštećeno je u prometnoj nezgodi, nije u funkciji te je odjavljeno. Utvrđena je početna cijena u iznosu od 6.500,00 kn prema procjeni trg. društva AUTO HRVATSKA AUTOMOBILI d.o.o., Radnička cesta 182, Zagreb, te je Upravno vijeće temeljem čl. 19. Statuta jednoglasno s pet glasova ZA donijelo sljedeću

O D L U K U

O PRODAJI I RASHODOVANJU VOZILA

Članak 1.

Donosi se Odluka o javnoj prodaji i rashodovanju sljedećeg vozila, vlasništvo Doma zdravlja Karlovac:

1. Fiat Panda 1.2. Easy, godina proizvodnje: 2014., broj šasije: ZFA31200003375790, stanje km: 43491, s utvrđenom početnom cijenom od 6.500,00 kn (slovima: šesttisućapetstokuna) prema procjeni trg. društva AUTO HRVATSKA AUTOMOBILI d.o.o., Radnička cesta 182, Zagreb.

Članak 2.

Obvezuje se ravnateljica Doma zdravlja Karlovac da Odluku o prodaji službenog vozila objavi na internetskoj stranici i Oglasnoj ploči Doma zdravlja Karlovac.

Članak 3.

Ovlašćuje se ravnateljica Doma zdravlja Karlovac, Tatjana Šterk-Tudić, dipl. oec., da donese Odluku o imenovanju članova Povjerenstva za provedbu postupka prodaje vozila iz članka 1. ove Odluke te da provede sve potrebne postupke za provedbu ove Odluke u skladu s propisima Republike Hrvatske.

Članak 4.

Ova Odluka stupa na snagu danom donošenja.

**Točka 10.**

U prilogu Poziva za 47. sjednicu Upravnog vijeća dostavljen je Obrazac 3 od 26.10.2021. g. trgovačkog društvo KRKA-FARMA d.o.o., Zagreb, Radnička cesta 48, o donaciji Glukometra/kolesterol Wellmed GC uređaja i 5 kutija trakica za kolesterol za ordinaciju opće/obiteljske medicine – Sanje Marijan, dr. med.. Vrijednost donacije je 1.072,05 kn.

Slijedom navedenog, Upravno vijeće je temeljem čl. 19. Statuta jednoglasno s pet glasova ZA donijelo

sljedeću

O D L U K U

Članak 1.

Prihvaća se donacija trgovačkog društva KRKA-FARMA d.o.o., Zagreb, Radnička cesta 48, OIB 71027021027, i to Glukometar/kolesterol Wellmed GC uređaj i 5 kutija trakica za kolesterol za ordinaciju opće/obiteljske medicine – Sanje Marijan, dr. med.. Vrijednost donacije je 1.072,05 kn.

Članak 2.

Ova Odluka stupa na snagu danom donošenja.

Po iscrpljenom dnevnom redu, rad sjednice završio je 30.11.2021. g. u 12.22 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte